Guðmundur G. Þórarinsson við Laugardalshöll í dag . Hann var forseti Skáksambands Íslands árið 1972 þegar heimsmeistaraeinvígið fór fram . Minningarskjöld um atburðinn má sjá á súlunni fyrir aftan . Stöð 2 / Egill Aðalsteinsson . Þeir Spasskí og Fischer eru aðalpersónurnar í nýju leikriti um skákeinvígi aldarinnar , sem frumsýnt hefur verið í London , um atburði sem gerðust í Reykjavík fyrir nærri hálfri öld . Athygli vekur að tveir Íslendingar , þeir Guðmundur G. Þórarinsson og Sæmi rokk , eru leiknar persónur í leikritinu . Þetta mátti sjá í fréttum Stöðvar 2 . Kynningarspjald fyrir leikritið . Þeir Ronan Raftery og Robert Emms leika Spasskí og Fischer . Mynd / Hampstead-leikhúsið . Verkinu er lýst sem sálfræðitrylli byggðum á raunverulegum atburðum þegar augu heimsins beindust að Reykjavík sumarið 1972 . Og það var ekki bara allt undir hjá þeim Boris Spasskí og Bobby Fischer heldur tókust á stórveldin tvö í kalda stríðinu , sem sáu einvígið sem vettvang til að sýna fram á hugmyndafræðilega yfirburði . Persónur og leikendur . Nöfn Íslendinganna eru rituð með íslenskum stöfum í leikskránni . Myndir / Hampstead-leikhúsið . Aðalpersónur leikritsins eru auðvitað Spasskí og Fischer , leiknir af þeim Ronan Raftery og Robert Emms , sem margir kannast við úr bíómyndum eins Jurassic World og Spielberg-myndinni War Horse . Athygli vekur að tvær íslenskar persónur eru í verkinu . Forseta Skáksambands Íslands , Guðmund G. Þórarinsson , leikur Gunnar Cauthery . Gunnar á íslenska móður en hans fyrsta kvikmyndahlutverk var í Benjamín dúfu . Einkalífvörð Fischers , Sæmund Pálsson , Sæma rokk , leikur Gary Shelford . Við Laugardalshöllina þar sem heimsmeistaraeinvígið fór fram spurðum við Guðmund hvort hann hafi vitað um að hann væri orðin persóna í leikriti í London : „ Ja , það var einhver sem hringdi í mig . Ég hélt að þetta væri grín . En það getur ekki verið að ég sé merkileg persóna þarna . “ -En þér var ekki boðið á frumsýninguna ? „ Nei , nei . En þetta sýnir hvað þetta einvígi endalaust vekur áhuga manna , “ svarar Guðmundur . Sæmi Rokk við taflborðið , en hann var lífvörður Fischers meðan á einvíginu stóð og síðar góðvinur stórmeistarans . Vísir / teitur „ Núna eru þetta bráðum fimmtíu ár . Fischer deyr 2008 . Og samt eru menn enn að koma og sjónvarpsstöðvar að fá viðræður um hann og einvígið náttúrlega . Spassky er kominn í hjólastól , fékk heilablóðfall og býr í Moskvu núna , “ segir Guðmundur . Meðan leikhús Lundúna eru innblásin af skákeinvíginu , - svo var einnig um söngleikinn Chess , - er lítill sköldur á vegg það eina við Laugardalshöll sem minnir á þennan heimsviðburð . Guðmundi skilst þó að menntamálaráðherra sé að undirbúa minnismerki . „ Sem yrði þá einhversstaðar hérna . En svona minnismerki ætti að vera óður til skáklistarinnar , “ segir Guðmundur G. Þórarinsson . Skákmeistarinn Boris Spasský spurði hvort laust pláss væri við hlið Bobby Fischers í kirkjugarðinum að Laugardælum um leið og hann lagði blómsveig að leiði hans í dag .